b"\n_START_ARTICLE_\nPapamoscas\n_START_PARAGRAPH_\nEl Papamoscas \xc3\xa9s un aut\xc3\xb2mat de la catedral de Burgos que totes les hores en punt obre la boca al mateix temps que mou el seu bra\xc3\xa7 dret per accionar el batall d'una campana._NEWLINE_El Papamoscas est\xc3\xa0 situat a la part alta de la nau major, en el finestral sobre el trifori, en el primer tram dels peus de la bas\xc3\xadlica. Es tracta d'una figura de mig cos que treu el cap sobre l'esfera d'un rellotge. Vesteix d'encarnat, els trets del seu rostre s\xc3\xb3n Mefistofele i mostra una partitura a la m\xc3\xa0 dreta. Amb aquesta mateixa m\xc3\xa0 empunya la cadena del batall d'una campana. Cada hora en punt s'acciona un mecanisme que mou el bra\xc3\xa7 que provoca les campanades. La millor hora per veure en marxa a l'aut\xc3\xb2mat \xc3\xa9s, l\xc3\xb2gicament, les dotze del migdia, quan d\xc3\xb3na dotze cops i obre i tanca dotze vegades la boca._NEWLINE_Est\xc3\xa0 documentada la pres\xc3\xa8ncia de rellotges a la catedral des de l'\xc3\xa8poca medieval. La imatge actual data del segle XVIII, quan es va substituir el vell aut\xc3\xb2mat del segle XVI.\n_START_SECTION_\nEl Martinillo\n_START_PARAGRAPH_\nA l'esquerra del Papamoscas, a menor al\xc3\xa7ada i de menor mida, se situa en un balconet altre aut\xc3\xb2mat anomenat  Martinillo  o  Martinillos  que s'encarrega d'assenyalar els quarts. En aquest cas, mou els dos bra\xc3\xa7os i s'acciona dues campanes que el flanquegen. Cada quart d'hora est\xc3\xa0 assenyalat per dues campanades, m\xc3\xa9s agudes que les del Papamoscas."